**Epigrame 2**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epigrame 2

...

Distanțarea socială

Este tot ce mai desparte

Pe cei cu viață ”specială”

De cei condamnați la moarte!

...

De când cu acest covid

Ce-a devenit omniprezent,

Cât de mic, orice partid

Vrea să intre-n Parlament!

...

Ai în Parlament, de toate,

Frizerie și cantină,

Munca doar e prea puțină,

Dar poți dormi pe săturate!

...

Care cum vin și votează,

Românii au de unde-alege

Iar după vot, se înțelege,

Că ei nu prea mai contează!

...

Și de-i mare cheltuiala

Să intri în Parlament,

Trebuie doar să fii atent

Să poți să te concentrezi,

Banii ți-i recuperezi,

Plus că vine ”speciala”!

...

Mare lucru n-ai ce face

Odată ajuns parlamentar,

Fii modern vestimentar

Și-n rest poți să dormi în pace!

...

Dacă vrei să faci avere

Nimeni nu te mai oprește,

Cât timp te afli la putere,

Te descurci, averea-ți crește!

...

Așa este din străbuni

Într-o țară cusecade,

Cum e la noi la români,

”Cine poate, oase roade”!